**PLAN UPRAVLJANJA ISTRAŽIVAČKIM PODACIMA (PUP)**

|  |  |  |
| --- | --- | --- |
| Opće informacije | | |
|  | Ime i prezime predlagatelja | Damir Karbić |
|  | Matična organizacija | Hrvatska akademija znanosti i umjetnosti |
|  | Naziv projekta | Izvori za hrvatsku povijest – istraživanje, kritičko izdavanje i analiza |
|  | Upravitelj podacima | Damir Karbić |
| 1. | Prikupljanje podataka i dokumentacija | |
|  | Koje ćete podatke prikupljati, obrađivati, stvarati ili se ponovno njima koristiti? (navedite formate, vrste i opseg svih podataka s kojima ćete raditi, a ne samo krajnji skup podataka koji će biti rezultat istraživanja) | Tijekom rada na projektu prikupljati će se podaci o povijesnim izvorima i podaci sadržani u njima za različite probleme u rasponu od srednjeg vijeka do razdoblja Prvog svjetskog rata. Podaci će biti prikupljani kao materijali za baze podataka ili za izdanja izvora odnosno kao baza za pisanje studija i drugih vrsta znanstvenih radova. U slučaju prikupljanja cjelovitih dokumenata u kopijama, oni će se prikupljati u različitim tipovima medijskih formata (preslike, digitalni snimci, fotografije, i sl.). |
|  | Kako će se podaci prikupljati, obrađivati ili stvarati? (ukratko navedite metodologiju i procese osiguranja kvalitete, načine organiziranja podataka te alate i instrumente kojima ćete se koristiti za prikupljanje i obradu) | Podaci će se prikupljati korištenjem metoda uobičajenih za arhivska (terenska) istraživanja, prema uobičajenoj metodologiji. |
|  | Koju ćete dokumentaciju i metapodatke izraditi osim podataka? (dokumentacija mora sadržavati informacije i standarde potrebne korisnicima kako bi mogli samostalno čitati i interpretirati podatke u budućnosti, primjerice, kodne knjige, *ReadMe* datoteke i sl.) | Svi podaci organizirani u baze biti će popračeni nužnim uputama za njihovo korištenje, prema potrebama formata u kojem se budu objavljivali. Izdanja izvora imati će uobičajeni zunanstveni aparat u skladu s mjestima objavljivanja (regesta, transkripcije, uvodne studije, kazala i indeksi, razrješenja datuma, i sl.). |
| 2. | Pravna i sigurnosna pitanja | |
|  | Jeste li ograničeni sporazumom o povjerljivosti? Imate li potrebna dopuštenja za prikupljanje, obradu, čuvanje i dijeljenje podataka? Jesu li osobe čiji se podaci obrađuju informirani o tome i jesu li dali privolu? Kojim ćete se metodama koristiti u svrhu zaštite osjetljivih podataka (GDPR - posebne  kategorije osobnih podataka, navesti metode anonimizacije podataka)? | Podaci kojima se projekt bavi ne podliježu sporazumima o povjerljivosti. Ukoliko bi bilo potrebno zaštiti neke osobne podatke, taj će se problem riješavati u tijeku same obrade u suradnji s ustanovama ili vlasnicima odnosno skrbiteljima tih podataka. |
|  | Kako će se regulirati pristup podacima i njihova sigurnost? Koji su potencijalni rizici koje treba uzeti u obzir? Kako ćete osigurati sigurnost pohrane osjetljivih podataka? | Podaci koji se prikupe ili nastanu obradom biti će javno dostupni u prostorima Odsjeka u dogovoru s voditeljem projekta i neposrednim pronalazačem odnosno stvarateljem. U slučaju objavljivanja, ti će podaci ionako biti potpuno javno dostupni, a u slučaju Akademijinih izdanja uključeni i u njezinu digitalnu zbirku. |
|  | Kako ćete upravljati zaštitom autorskih prava i drugog intelektualnog vlasništva? Tko će biti vlasnik podataka? Koje će se licencije primjenjivati na podatke? Koja će se ograničenja primjenjivati na ponovnu  uporabu osobnih podataka? | U slučaju izdanja izvora te znanstvenih radova nastalih radom na projektu autorska prava uglavnom ostaju na neposrednom autora, a ovise i o dogovoru sa izdavačima. |
| 3. | Pohrana i čuvanje podataka | |
|  | Kako će radne verzije podataka biti pohranjene tijekom projekta?  Kako će se napraviti sigurnosne kopije tih podataka (*backup*)?  Koja je očekivana količina podataka koja će se prikupiti i čuvati tijekom projekta (izraženo u MB/GB/TB)? | Radne verzije će se do završetka pojedinog radnog zadatka nalaziti kod neposrednih izvršilaca odnosno njihovih skupina. Sigurnosne kopije raditi će se prema potrebama. Očekivanu količinu podataka teško je precizno izračunati, ali se u slučaju krajnjeg rezultata radi o standardnim formatima (primjerice bazama podataka ili proračunskim tablicama) od po nekoliko MB svaka. Materijali za izdanja uglavnom su u obliku standardnih dokumenata procesora za obradu teksta. |
|  | Kako će se završne verzije podataka dugotrajno pohraniti i čuvati (i nakon završetka projekta)?  U kojim će se formatima čuvati podaci? Koja je očekivana količina podataka koja će se trajno pohraniti (izraženo u MB/GB/TB)? | Završne verzije čuvati će se u Odsjeku za povijesne znanosti Zavoda za povijesne i društvene znanosti HAZU u Zagrebu, a izraditi će se i uporabne verzije koje će biti dostupne korisnicima on-line. Očekivanu količinu podataka teško je precizno izračunati, ali se u slučaju krajnjeg rezultata radi o standardnim formatima (primjerice bazama podataka ili proračunskim tablicama) od po nekoliko MB svaka. Na isti način čuvati će se i završne verzije izdanja. |
| 4. | Dijeljenje i ponovna uporaba podataka | |
|  | Kako i gdje će se podaci dijeliti? Koji repozitorij će se koristit za dijeljenje podataka? Kako će potencijalni korisnici doznati za podatke? | Izdanja će biti javno objavljena i distribuirana, a zainteresirani znanstvenici ionako već koriste resurse koje Odsjek za povijesne znanosti posjeduje i koje nesebično daje na konzultaciju svim zainteresiranim znanstvenicima. |
|  | Ako postoje podaci koji se ne smiju dijeliti (prijavitelji vezani zakonskim, etičkim, autorskim pravila, povjerljivošću i sl.), pojasnite razloge ograničenja. | Podaci kojima se projekt bavi ne pripadaju u tu kategoriju. |
|  | Potvrdite da ćete se koristiti digitalnim repozitorijem koji je u skladu s načelima *FAIR-a*. | U slučaju korištenja digitalnih repozitorija koristiti će se isključivo oni koji su u skladu s načelima FAIR-a. |
|  | Potvrdite da ćete se koristiti digitalnim repozitorijem koji održava neprofitna organizacija (ako ne, objasnite zašto ne možete dijeliti podatke na digitalnom repozitoriju koji nije  komercijalan). | U slučaju korištenja digitalnog repozitorija, koristiti će se samo oni koje održava neprofitna organizacija (u prvom redu onim Hrvatske akademije znanosti i umjetnosti). |